ОФИЦИАЛНИ ПРАВИЛА НА КАМПАНИЯ DURACELL
Чл. 1. Организатор
1. Кампания Duracell Race, по-нататък в текста наричана „Кампанията”, се организира и провежда от „Орбико България” ЕООД, ЕИК 131012382, с адрес: гр. София, ул. „Челопешко шосе” 24, представлявано от управителя Дариуш Хус.
2. Официалните правила са достъпни безплатно за всяко заинтересовано лице в периода на промоционалната Кампания на следния уебсайт:  https://bg.duracell.world/
3. Организаторът си запазва правото да допълва или променя Официалните правила. Допълненията и/ или промените ще бъдат предварително публично оповестени на уебсайта: https://bg.duracell.world/
4. С участието си в Кампания участниците се съгласяват с нейните официални правила (нататък в текста наричани „Официални правила”) и са длъжни да спазват условията им.
Чл. 2. Място на провеждане
Кампанията се провежда онлайн на следния уебсайт: https://bg.duracell.world/
Чл. 3. Продължителност на Кампанията
[bookmark: _Hlk2155370]Кампанията се провежда в периода  01.07.2026 – 15.08.2026
В случай, че Организаторът реши да съкрати/ удължи срока на Кампанията, това ще бъде оповестено публично на уебсайта https://bg.duracell.world/
Чл. 4. Право на участие
В Kампанията може да участва всяко лице, което има навършени 18 години до датата на стартиране на Кампанията, съответно 01.07.2026 и пребивава на територията на Република България.
В Kампанията нямат право да участват служители на Организатора „Орбико България” ЕООД, както и членове на техните семейства (по права и съребрена линия).
Чл. 5. Механизъм на Кампанията и условия за участие
Кампанията се провежда под формата на онлайн игра състезание Duracell Race, в която играчът управлява Зайчето Duracell и се движи през динамична среда.  Играта се провежда на https://bg.duracell.world/
Целта на играча е да постигне възможно най-добър резултат, т.е. да остане в надпреварата възможно най-дълго, като събира батерии Duracell, които му дават енергия да продължи играта.
По време на играта на пистата се появяват произволно различни модели батерии Duracell – AA и Coin, като всяка осигурява различно количество енергия според своите характеристики.
По трасето има два основни типа предмети:
•	AA батерии Duracell – осигуряват енергия, необходима за продължаване на играта
•	Coin батерии – добавят допълнителни точки, т.е. бонус време за играча
Енергията постепенно намалява по време на бягането и допълнително спада при сблъсък с препятствия като бариери или елементи от средата.
Играта не е ограничена във времето – резултатът зависи само от това колко дълго играчът успее да остане в надпреварата.
Времето се измерва в минути, секунди и стотни от секундата, а крайният резултат се използва за класацията. Резултатите на всеки един играч се съхраняват до 11 месеца след началото на играта.
След приключване на играта, за да бъде резултатът валидиран, потребителят трябва да влезе в профила си. Входът може да се извърши чрез Google акаунт или чрез стандартна регистрация, която включва посочване на имена, имейл адрес и телефонен номер.
Регистрацията позволява на потребителя да участва многократно в играта, като за класацията се взима най-добрият му резултат.
След приключване и успешно влизане в профила на потребителя се показват:
•	неговото постигнато време,
•	текущата му позиция в класацията,
Победителите ще бъдат изтеглени чрез система на случаен принцип на 18.08.2026 . В случай, че избраната дата за изтегляне на печелившите участници се окаже неработен ден – почивен ден или официален за страната празник, то печелившите участници ще бъдат изтеглени на първия работен ден, следващ първоначално определения неработен такъв. За обективиране на резулатите от тегленето ще бъде съставен протокол, както и списък със спечелилите участници и техните резерви, които ще получат съответната награда, в случай, че посоченият от съответния участник телефонен номер е некоректен, сгрешен и не може да бъде установена връзка с печеливш поради тази причина, както и в случаите, в които Организаторът не може да установи връзка със спечелилия участник до края на работния ден, следващ деня на тегленето или пък в случай, че някой от печелившите участници се откаже от наградата или не бъде намерен, за да му бъде връчена.
Печелившият участник поема цялата отговорност за приемането на наградата, като Организаторът не носи никаква отговорност за каквито и да било евентуални последствия, произтичащи от приемането на наградата или във връзка с нея и/или използването й.
Чл. 6. Ограничения
Организаторът не носи отговорност при възникване на форсмажорни обстоятелства, които възпрепятстват нормалната реализация на съответната Кампания, сривове, „бъгове“ в системата, които са извън неговият контрол, както и невъзможност да се достъпи сайта поради техничекси причини в интернет, софтуерна и/или хардуерна свързаност на съответните машини, през които потребителите достъпват сайта.
Чл. 7. Награди
Наградите са: 
Телевизор 55 инча – 1 /един/ брой;
Apple iPhone 17 – 1 /един/ брой;
Футболна топка World Cup 2026 – 15 /петнадесет/ броя.

Организаторът няма право да заменя наградите с други или да предлага на участниците тяхната парична равностойност. Не се допуска замяна на награди за пари и други изгоди.
Чл. 8. Лични данни
Организаторът обработва личните данни на участниците в качеството си на администратор по смисъла на чл. 4, т. 7 от Регламент (ЕС) 2016/679 (GDPR). При участие в Кампанията се обработват предоставените при регистрация данни (имена, имейл адрес и телефонен номер), резултатите от Играта, както и технически данни, генерирани при ползване на уебсайта.
Данните се обработват за целите на администрирането на Кампанията, верификация на участниците, определяне и връчване на наградите, както и за изпълнение на нормативни задължения на Организатора. Правните основания са изпълнение на договор (чл. 6, пар. 1, б. „б“ GDPR), легитимен интерес (чл. 6, пар. 1, б. „е“ GDPR) и спазване на законови задължения (чл. 6, пар. 1, б. „в“ GDPR).
Подробна информация относно категориите обработвани данни, целите и правните основания, получателите, сроковете на съхранение, евентуалния трансфер на данни и правата на субектите на данни (право на достъп, коригиране, изтриване, ограничаване, преносимост, възражение и жалба до КЗЛД) се съдържа в Политиката за поверителност на Кампанията, достъпна на уебсайта https://duracellpromo.bg/, която представлява неразделна част от настоящите Официални правила.
Чл. 9. Данъци и такси
Предметните награди с пазарна стойност над 100 (сто) лева (51 евро)  представляват облагаем доход по смисъла на чл. 13, ал. 1, т. 21 от Закона за данъците върху доходите на физическите лица (ЗДДФЛ) и подлежат на облагане с окончателен данък съгласно чл. 38, ал. 14 от ЗДДФЛ. Данъкът върху наградите се удържа и внася от Организатора в качеството му на платец на дохода, като Организаторът декларира предоставените награди по реда на чл. 73 от ЗДДФЛ. С включването си в Кампанията участникът потвърждава, че е запознат с горните данъчни последици.
Чл. 10. Съдебни спорове и приложимо законодателство
Всички евентуални спорове между Организатора и участниците ще бъдат решавани с взаимно споразумение. Ако това се окаже невъзможно, споровете ще се разрешават от компетентния съд в България съобразно приложимото законодателство.


